Banbury
Store norske leksikon,Geografi,Verdens geografi,Europa,Storbritannia og Nord-Irlands geografi
Banbury er en by i Storbritannia, Oxfordshire, ved elven Cherwell, omlag 35 kilometer nord for Oxford. Byen har 46 853 innbyggere i 2011.
Siden 1600-tallet har Banbury vært kjent for sine krydderkaker, Banbury Cakes, og øl og oster. Kakene har blitt eksportert over hele verden.Banbury Castle ble bygget i 1125. Byen har en kirke med rundetårn og preges av middelaldergater. Da Oxford Canal åpnet i 1790 fikk Banbury forbindelse til The Midlands, noe som førte til en industriell utvikling som ble ytterligere forsterket da jernbanen kom.Banbury er kjent for sitt store kvegmarked i utkanten av byen. Samtidig vokser Banbury som et senter for befolkningsoverskuddet i Londonområdet. Les mer i Store norske leksikon Storbritannia Storbritannias geografi